proxectonos/corpus_dominio_legal_administrativo_tmp huggingface dataset:
RESOLUCIÓN do 30 de xullo de 2007 pola que se procede á publicación das subvencións concedidas en virtude da Resolución do 27 de febreiro de 2007, da Secretaría Xeral de Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida da poboación retornada e inmigrante na Comunidade Autónoma galega durante o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/08/2007

De conformidade co disposto no artigo 18.1º da Lei 38/2003, do 17 de novembro, xeral de subvencións, 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 10 da Resolución do 27 de febreiro de 2007, da Secretaría Xeral de Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida da poboación retornada e inmigrante na Comunidade Autónoma galega durante o ano 2007, procédese á publicación das subvencións concedidas de contía igual ou superior a 3.000 euros.
Finalidade da axuda: as axudas teñen como finalidade a subvención dos gastos correntes que se lles orixinen aos concellos, mancomunidades de concellos e consorcios locais aos que se lles concede a subvención para a realización dos programas previstos no artigo 5 da Resolución do 27 de febreiro.
Norma reguladora: Resolución do 27 de febreiro de 2007 pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida da poboación retornada e inmigrante na Comunidade Autónoma galega durante o ano 2007 (Diario Oficial de Galicia nº 46, do 6 de marzo).
Aplicación orzamentaria: 04.50.312C.460.0 dos orzamentos xerais da comunidade autónoma para o ano 2007.
Crédito orzamentario: 500.000 euros na aplicación orzamentaria 04.50.312C.460.0.
Entidades locais beneficiarias da subvención cunha contía igual ou superior a 3.000 euros e importe da axuda concedida a cada unha delas expresado en euros, por orde alfabética:
Ver referencia pdf "15900D001P005.PDF"
Santiago de Compostela, 30 de xullo de 2007.
Manuel Luis Rodríguez González
Secretario xeral de Emigración
ORDE do 10 de agosto de 2007 pola que se dispón o cesamento de vogal do Consello de Administración da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 20/08/2007

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades que aqueles representen.
Polo exposto, e vista a proposta do Concello de Vigo, e en exercicio da facultade que me foi atribuída polo Consello da Xunta de Galicia na súa reunión do día 10 de xaneiro de 2002,
DISPOÑO:
O cesamento de Corina Porro Martínez como vogal do Consello de Administración da Autoridade Portuaria de Vigo e a súa ría, en representación do Concello de Vigo, agradecéndolle os servizos prestados.
Santiago de Compostela, 10 de agosto de 2007.
María José Caride Estévez
Conselleira de Política Territorial, Obras Públicas
e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 10 de agosto de 2007 pola que se dispón o nomeamento de vogal do Consello de Administración da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 20/08/2007

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades que aqueles representen.
Polo exposto, vista a proposta do Concello de Vigo, e en exercicio da facultade que me foi atribuída polo Consello da Xunta de Galicia na súa reunión do día 10 de xaneiro de 2002,
DISPOÑO:
O nomeamento de Abel Caballero Álvarez como vogal do Consello de Administración da Autoridade Portuaria de Vigo e a súa ría, en representación do Concello de Vigo.
Santiago de Compostela, 10 de agosto de 2007.
María José Caride Estévez
Conselleira de Política Territorial, Obras Públicas
e Transportes
ORDE do 6 de agosto de 2007 pola que se dispón o nomeamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 20/08/2007

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos que aqueles representen.
Polo exposto, e vista a proposta do Concello de Fene, e en exercicio da facultade que me foi atribuída polo Consello da Xunta de Galicia na súa reunión do día 10 de xaneiro de 2002,
DISPOÑO:
O nomeamento de José Iván Puentes Rivera como vogal do Consello de Administración da Autoridade Portuaria de San Cibrao, Ferrol e a súa ría, en representación do Concello de Fene.
Santiago de Compostela, 6 de agosto de 2007.
María José Caride Estévez
Conselleira de Política Territorial, Obras Públicas
e Transportes
ORDE do 10 de agosto de 2007 pola que se dispón o nomeamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 20/08/2007

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades que aqueles representen.
Polo exposto, vista a proposta do Concello de Ferrol, e en exercicio da facultade que me foi atribuída polo Consello da Xunta de Galicia na súa reunión do día 10 de xaneiro de 2002,
DISPOÑO:
O nomeamento de Vicente Irisarri Castro como vogal do Consello de Administración da Autoridade Portuaria de San Cibrao, Ferrol e a súa ría, en representación do Concello de Ferrol.
Santiago de Compostela, 10 de agosto de 2007.
María José Caride Estévez
Conselleira de Política Territorial, Obras Públicas
e Transportes
ORDE do 10 de agosto de 2007 pola que se dispón o cesamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 20/08/2007

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades que aqueles representen.
Polo exposto, e vista a proposta do Concello de Ferrol, e en exercicio da facultade que me foi atribuída polo Consello da Xunta de Galicia na súa reunión do día 10 de xaneiro de 2002,
DISPOÑO:
O cesamento de Juan José Fernández García como vogal do Consello de Administración da Autoridade Portuaria de San Cibrao, Ferrol e a súa ría, en representación do Concello de Ferrol, agradecéndolle os servizos prestados.
Santiago de Compostela, 10 de agosto de 2007.
María José Caride Estévez
Conselleira de Política Territorial, Obras Públicas
e Transportes
ORDE do 6 de agosto de 2007 pola que se dispón o cesamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 20/08/2007

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades que aqueles representen.
Polo exposto, e vista a proposta do Concello de Fene, e en exercicio da facultade que me foi atribuída polo Consello da Xunta de Galicia na súa reunión do día 10 de xaneiro de 2002,
DISPOÑO:
O cesamento de José María Rivero Arnoso como vogal do Consello de Administración da Autoridade Portuaria de San Cibrao, Ferrol e a súa ría, en representación do Concello de Fene, agradecéndolle os servizos prestados.
Santiago de Compostela, 6 de agosto de 2007.
María José Caride Estévez
Conselleira de Política Territorial, Obras Públicas
e Transportes
RESOLUCIÓN do 2 de agosto de 2007 pola que se fai pública a ampliación do límite de crédito dispoñible para os proxectos de deseño presentados ao abeiro da base reguladora das axudas para o fomento das iniciativas xeradoras de coñecemento nas pequenas e medianas empresas galegas (procedemento IG109-artigo 5).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/08/2007

O Consello de Dirección do Instituto Galego de Promoción Económica na súa xuntanza, que tivo lugar o día 1 de febreiro de 2007, acordou por unanimidade dos membros asistentes a aprobación das bases reguladoras dos incentivos económicos deste instituto, publicadas mediante Resolución do 9 de marzo de 2007 (DOG nº 59, do 23 de marzo), as cales se dividen en tres:
-Base reguladora dos incentivos a proxectos de investimento empresarial.
-Base reguladora das axudas a iniciativas xeradoras de coñecemento nas Pemes.
-Base reguladora das axudas a proxectos colaborativos de carácter empresarial.
E compleméntanse coas bases reguladoras da tramitación dos procedementos.
Mediante Resolución do 10 de abril de 2007 procedeuse á convocatoria de determinadas liñas de axuda e á publicación dos créditos asignados a cada unha delas (DOG nº 74, do 17 de abril).
Tendo en conta o volume de solicitudes recibidas, semella oportuno incrementar o importe aprobado para proxectos de deseño da base reguladora das axudas para o fomento das iniciativas xeradoras de coñecemento nas Pemes galegas.
Na súa virtude e de conformidade coas facultades que teño conferidas,
RESOLVO:
Único.-Amplíase en 315.000  o crédito para o exercicio 2007 establecido na partida E4/10/02-656 para proxectos de deseño presentados ao abeiro da base reguladora das axudas para o fomento das iniciativas xeradoras de coñecemento nas Pemes galegas (procedemento IG109-artigo 5), resultando un total de crédito dispoñible de 515.000 .
Santiago de Compostela, 2 de agosto de 2007.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 30 de xullo de 2007 pola que se adhire unha entidade financeira ao convenio de apoio financeiro aos investimentos das pequenas e medianas empresas de Galicia financiados polo Instituto Galego de Promoción Económica, o Instituto de Crédito Oficial e diversas entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/08/2007

Con data do 21 de maio de 2007, o Instituto Galego de Promoción Económica (Igape) e diversas entidades financeiras asinaron un convenio de colaboración co obxecto de establecer unha liña de subsidiación ao financiamento obtido polas pequenas e medianas empresas que promovan investimentos na Comunidade Autónoma de Galicia ou no estranxeiro, mediante algunha das liñas do Plan de fomento empresarial 2007 do Instituto de Crédito Oficial (ICO), publicado mediante Resolución do 21 de maio de 2007 (DOG nº 101, do 28 de maio).
Xunto co texto do devandito convenio publicouse a relación de entidades financeiras que se adheriron.
Ratificada con data do 9 de xullo de 2007 a adhesión da entidade financeira Caja de Ahorros de Salamanca y Soria, cómpre facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica e do artigo 11.1º a) do Decreto 317/1992, do 12 de novembro, polo que se aproba o regulamento do Igape.
RESOLVO:
Engadir a entidade financeira Caja de Ahorros de Salamanca y Soria á relación de entidades financeiras adheridas ao convenio de apoio financeiro aos investimentos das pequenas e medianas empresas de Galicia financiados polo Instituto Galego de Promoción Económica (Igape), o Instituto de Crédito Oficial (ICO) e as entidades financeiras, asinado o 21 de maio de 2007.
Santiago de Compostela, 30 de xullo de 2007.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 1 de agosto de 2007, da Secretaría Xeral de Comunicación, de modificación do disposto na Resolución do 22 de maio de 2006 pola que se crean determinados ficheiros de datos de carácter persoal da Compañía de Radio-Televisión de Galicia (CRTVG) e das súas sociedades (Radiotelevisión Galicia, S.A. e Televisión de Galicia, S.A.), publicada no Diario Oficial de Galicia nº 125, do 30 de xuño de 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/08/2007

En cumprimento das consideracións efectuadas pola Axencia Española de Protección de Datos,
RESOLVO:
Primeiro.-Trasladar o ficheiro denominado Socios do Xabarín Club, que foi incluído por erro como ficheiro de nova creación da Televisión de Galicia, S.A. no anexo II da citada Resolución do 22 de maio de 2006, pasando este contido ao anexo I, como ficheiro de nova creación da CRTVG.
Segundo.-Deixar sen efecto o contido dos anexos II e III da precitada Resolución do 22 de maio de 2006.
Santiago de Compostela, 1 de agosto de 2007.
P.D. (Disposición adicional 2ª
do Decreto 44/2006, do 2 de marzo)
Fernando Salgado García
Secretario xeral de Comunicación
RESOLUCIÓN do 12 de xullo de 2007, da Dirección Xeral de Comunicación Audiovisual, pola que se fai pública a concesión de axudas aos concellos para dotación de equipamentos para o establecemento de infraestruturas de difusión de baixa potencia en rede de frecuencia única, no marco do servizo de televisión dixital terrestre (modalidade B), para o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/08/2007

Esta dirección xeral resolveu a publicación da relación de axudas que se especifican no anexo, concedidas no ano 2007 ao abeiro da Resolución do 9 de xullo, da Secretaría Xeral de Comunicación, pola que se resolve a concesión destas axudas e da Resolución do 28 de febreiro de 2007, da Secretaría Xeral de Comunicación (DOG nº 46, do 6 de marzo), pola que se convocan, para o ano 2007, subvencións aos concellos para a realización de estudos técnicos e para dotación de equipamentos para o establecemento de infraestruturas de difusión de baixa potencia en rede de frecuencia única, no marco do servizo de televisión dixital terrestre, que se financiarán con cargo á aplicación orzamentaria 04.31.461A.760.0 dos orzamentos xerais da Comunidade Autónoma de Galicia para o ano 2007.
O que se fai público para xeral coñecemento.
Santiago de Compostela, 12 de xullo de 2007.
Manuel José Fernández Iglesias
Director xeral de Comunicación Audiovisual
Ver referencia pdf "15700D002P006.PDF"
RESOLUCIÓN do 12 de xullo de 2007, da Dirección Xeral de Comunicación Audiovisual, pola que se fai pública a concesión de axudas aos concellos para a realización de estudos técnicos, no marco do servizo de televisión dixital terrestre (modalidade A), para o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/08/2007

Esta dirección xeral resolveu a publicación da relación de axudas que se especifican no anexo, concedidas no ano 2007 ao abeiro da Resolución do 9 de xullo, da Secretaría Xeral de Comunicación, pola que se resolve a concesión destas axudas e da Resolución do 28 de febreiro de 2007, da Secretaría Xeral de Comunicación (DOG nº 46, do 6 de marzo), pola que se convocan, para o ano 2007, subvencións aos concellos para a realización de estudos técnicos e para a dotación de equipamentos para o establecemento de infraestruturas de difusión de baixa potencia en rede de frecuencia única, no marco do servizo de televisión dixital terrestre, que se financiarán con cargo á aplicación orzamentaria 04.31.461A.760.0 dos orzamentos xerais da Comunidade Autónoma de Galicia para o ano 2007.
O que se fai público para xeral coñecemento.
Santiago de Compostela, 12 de xullo de 2007.
Manuel José Fernández Iglesias
Director xeral de Comunicación Audiovisual
Ver referencia pdf "15700D002P006.PDF"
DECRETO 161/2007, do 31 de xullo, polo que se nomea conselleiro maior do Consello de Contas de Galicia a Antonio López Díaz.
PRESIDENCIA — II. AUTORIDADES E PERSOAL — 13/08/2007

En virtude do disposto no artigo 8.1º da Lei de Galicia 6/1985, do 24 de xuño, do Consello de Contas, e de conformidade coa proposta formulada polo pleno do Consello de Contas de Galicia e acordada na súa sesión do día trinta e un de xullo de dous mil sete,
DISPOÑO:
Artigo único.-Nomear conselleiro maior do Consello de Contas de Galicia a Antonio López Díaz.
Santiago de Compostela, trinta e un de xullo de dous mil sete.
Emilio Pérez Touriño
Presidente
RESOLUCIÓN do 11 de xuño de 2007, da Secretaría Xeral da Consellería de Medio Ambiente e Desenvolvemento Sostible, pola que se publica a relación de subvencións concedidas a entidades sen ánimo de lucro polo desenvolvemento de actividades relacionadas co ambiente.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 09/08/2007

O artigo 18.1º da Lei 38/2003, do 17 de novembro, xeral de subvencións, dispón que os órganos administrativos concedentes publicarán, no correspondente diario oficial, as subvencións concedidas.
Pola súa vez, o artigo 78.8º do Decreto lexislativo 1/1999, do 7 de outubro, polo que se aprobou o texto refundido da Lei de réxime financeiro e orzamentario de Galicia, tamén exixe a publicación das subvencións concedidas, con expresión da convocatoria, programa e crédito orzamentario, beneficiario, contía concedida e a finalidade.
Ao abeiro do disposto no artigo 8.1º e na disposición adicional segunda, a competencia para resolver e, polo tanto, para ordenar a publicación das axudas concedidas, é do secretario xeral da Consellería de Medio Ambiente e Desenvolvemento Sostible.
Xa que logo, procédese a darlles publicidade ás axudas concedidas, xunto cos demais extremos exixidos na normativa vixente.
1. Convocatoria: orde da Consellería de Medio Ambiente e Desenvolvemento Sostible do 27 de decembro de 2006, publicada no DOG do 5 de xaneiro de 2007.
2. Programa: axudas a entidades sen ánimo de lucro para o desenvolvemento de actividades relacionadas co ambiente, tanto para subvencionar os seus gastos correntes, como para a promoción de actividades, así como para investimentos.
3. Partida orzamentaria:
-15.01.541A 481.0, para a promoción de actividades e gastos de funcionamento.
-15.01.541A 781.0, para os investimentos.
4. Contía, finalidade e beneficiarios:
Ver referencia pdf "15400D011P067.PDF"
RESOLUCIÓN do 13 de xullo de 2007, da Dirección Xeral de Ordenación e Innovación Educativa, pola que se fai pública a relación de centros autorizados para participar no Plan de seccións bilingües en centros sostidos con fondos públicos de ensino non-universitario convocado pola Orde do 18 de abril de 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/08/2007

A Orde do 18 de abril de 2007, DOG do 7 de maio, crea e regula a convocatoria do Plan de seccións bilingües en centros sostidos con fondos públicos de ensino non universitario.
O artigo 12 da citada orde determina que a autorización de participación nese plan lle corresponderá á Dirección Xeral de Ordenación e Innovación Educativa.
Unha vez rematado o procedemento establecido nesa convocatoria, segundo os criterios que esa orde determina, cómpre facer pública a relación de centros que son autorizados para a súa participación no plan a partir do próximo curso 2007-2008, de conformidade co disposto no artigo 12.2º da devandita orde.
En consecuencia, a Dirección Xeral de Ordenación e Innovación Educativa
RESOLVE:
Primeiro.-Autorizar a participación no Plan de seccións bilingües, convocado pola Orde do 18 de abril de 2007, aos centros que se relacionan nos anexos I e II desta orde, para impartir na educación primaria, na educación secundaria obrigatoria, no bacharelato e nos ciclos formativos de formación profesional as áreas, materias ou módulos solicitados nos idiomas que se sinalan.
Segundo.-Contra esta resolución os interesados poderán interpor recurso de alzada ante a conselleira de Educación e Ordenación Universitaria no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 13 de xullo de 2007.
María José Pérez Mariño
Directora Xeral de Ordenación e Innovación Educativa
Ver referencia pdf "15400D007P050.PDF"
Ver referencia pdf "15400D008P053.PDF"
ORDE do 24 de xullo de 2007 pola que se modifica a do 16 de maio de 2007 pola que se establecen as bases reguladoras para a concesión, en réxime de concorrencia competitiva, das subvencións a empresas privadas para a creación e mellora de establecementos turísticos, e se procede á súa convocatoria para o ano 2007 (IN983G).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 09/08/2007

A Orde do 16 de maio de 2007 pola que se establecen as bases reguladoras para a concesión, en réxime de concorrencia competitiva, das subvencións a empresas privadas para a creación e mellora de establecementos turísticos, e se procede á súa convocatoria para o ano 2007 (DOG nº 98, do 23 de maio) establece no seu artigo 17.1º a data límite para a presentación de xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a realización desta, cómpre modificar o artigo anterior no sentido de ampliar o prazo citado.
Polo exposto e no uso das facultades que me foron conferidas,
DISPOÑO
Artigo 1º
O artigo 17, no primeiro parágrafo do apartado 2, queda redactado como segue:
«1. Para cobrar a subvención concedida, o beneficiario deberá presentar nos lugares sinaladados no artigo 3 da convocatoria a documentación que a continuación se indica. Terá os seguintes prazos para presentala; anualidade 2007: 30 de novembro de 2007; anualidade 2008: 1 de outubro de 2008; e anualidade 2009: 30 de xuño de 2009».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de xullo de 2007.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Resolución do 4 de maio de 2007 pola que se ordena a publicación do acordo do Consello da Xunta de Galicia, do 3 de maio de 2007, polo que se aproba a modificación da relación de postos de traballo nesta consellería.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/08/2007

Advertidos erros na corrección de erros da Resolución do 4 de maio de 2007, publicada no DOG nº 118, do mércores 20 de xuño de 2007, cómpre facer a oportuna corrección:
-Na páxina 10.545, onde di: «Na páxina 11.172, no centro de destino EDIFICIO ADMINISTRATIVO (VIGO), o posto PR.C99.40.000.36560.001.-XEFE SERVIZO COORDINACIÓN ADMINISTRATIVA, cambia de denominación e pasa a ser XEFE DE COORDINACIÓN ADMINISTRATIVA, a columna corpo/escala pasando a ser ESPECIAL e na columna adscri. adm. p. pasa a ser A11»; debe dicir: «Na páxina 11.172, no centro de destino EDIFICIO ADMINISTRATIVO (VIGO), o posto PR.C99.40.000.36560.001.- XEFE SERVIZO COORDINACIÓN ADMINISTRATIVA, cambia de denominación e pasa a ser XEFE DE COORDINACIÓN ADMINISTRATIVA, a columna corpo/escala pasa a ser XERAL/ESPECIAL e na columna adscri. adm. p. pasa a ser A11».
ORDE do 23 de xullo de 2007 pola que se modifica a do 22 de febreiro pola que se nomea a comisión de valoración dos méritos no concurso público para a adxudicación de novas oficinas de farmacia.
CONSELLERÍA DE SANIDADE — II. AUTORIDADES E PERSOAL — 09/08/2007

Como consecuencia das circunstancias que concorren nun dos membros suplentes integrantes da comisión de valoración de méritos do concurso público para a adxudicación de novas oficinas de farmacia, resulta necesario modificar a súa composición.
Polo tanto, en uso das facultades que me confiren os artigos 34.6º e 38 da Lei 1/1983, do 22 de febreiro, reguladoras da Xunta e da súa Presidencia, modificada pola Lei 11/1988, do 20 de outubro,
DISPOÑO:
Artigo único.-Substituír o seguinte membro suplente da comisión de valoración prevista na base IV da resolución da Secretaría Xeral da Consellería de Sanidade, do 29 de decembro de 2006, pola que se convocou concurso público para adxudicación das novas oficinas de farmacia: Mª José Pérez Dafonte.
Nomear como membro suplente en substitución dela a Jaime Bouzada Romero, xefe do Servizo Técnico Xurídico da Consellería de Sanidade.
Santiago de Compostela, 23 de xullo de 2007.
María José Rubio Vidal
Conselleira de Sanidade
RESOLUCIÓN do 26 de xullo de 2007, da Dirección Xeral de Comunicación Audiovisual, pola que se fai pública a concesión de axudas a entidades sen ánimo de lucro para a adquisición de equipamento audiovisual e multimedia e para crear medios de información electrónica, para o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/08/2007

Esta dirección xeral resolveu a publicación da relación de axudas que se especifican no anexo, concedidas no ano 2007 ao abeiro da Resolución do 26 de xullo, da Secretaría Xeral de Comunicación, pola que se resolve a concesión destas axudas e da Resolución do 28 de febreiro de 2007, da Secretaría Xeral de Comunicación (DOG nº 47, do 7 de marzo), pola que se convocan axudas a entidades sen ánimo de lucro para a adquisición de equipamento audiovisual e multimedia e para crear medios de información electrónica, para o ano 2007, que se financiarán con cargo á aplicación orzamentaria 04.31.461A.781.0 dos orzamentos xerais da Comunidade Autónoma de Galicia para o ano 2007.
O que se fai público para xeral coñecemento.
Santiago de Compostela, 26 de xullo de 2007.
Manuel José Fernández Iglesias
Director xeral de Comunicación Audiovisual
Ver referencia pdf "16000D007P006.PDF"
Ver referencia pdf "16000D009P010.PDF"
ORDE do 24 de xullo de 2007 pola que se modifica a do 19 de abril pola que se establecen as bases reguladoras para a concesión, en réxime de concorrencia competitiva, das subvencións a empresas turísticas para o fomento do turismo no medio rural e se procede á súa convocatoria para o ano 2007 (IN983E).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 20/08/2007

A Orde do 19 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a empresas turísticas para o fomento do turismo no medio rural, e se procede á súa convocatoria para o ano 2007 (DOG nº 85, do 3 de maio) establece no seu artigo 17.1º a data límite para a presentación de xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a súa realización, é necesario modificar o artigo anterior no sentido de ampliar o prazo citado.
Polo exposto e no uso das facultades que me foron conferidas,
DISPOÑO:
Artigo 1º.-O artigo 17, no primeiro parágrafo do seu punto 1, queda redactado como segue:
«1. Para cobrar a subvención concedida, o beneficiario deberá presentar a seguinte documentación, por triplicado exemplar, nos lugares sinalados no artigo 3 da convocatoria, tendo o seguinte prazo para presentala, anualidade 2007: 30 de novembro de 2007; anualidade 2008: 1 de outubro de 2008».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de xullo de 2007.
Fernando Xabier Blanco Álvarez
Conselleiro de Innovación e Industria
DECRETO 146/2007, do 28 de xuño, polo que se modifica o Decreto 451/2003, do 26 de decembro, de creación da Fundación Pública Galega de Medicina Xenómica.
CONSELLERÍA DE SANIDADE — I. DISPOSICIÓNS XERAIS — 01/08/2007

O 16 de abril de 2007 tivo lugar unha sesión ordinaria do Padroado da Fundación Pública Galega de Medicina Xenómica. Este, tras a deliberación, aprobou por unanimidade como punto dous da orde do día a modificación dos estatutos da fundación para incorporar como membro nato desta a un representante da Xerencia do Complexo Hospitalario Universitario de Santiago de Compostela.
A razón da incorporación deste novo membro vén xustificada por razóns de coherencia xa que a Fundación Galega de Medicina Xenómica ten a súa sede no Complexo Hospitalario Universitario de Santiago de Compostela, o que permitirá o aproveitamento racional dos recursos dispoñibles optimizando a xestión, podendo participar así dunha forma moi directa coa actividade da fundación.
Por todo isto procede a modificación do artigo 10.2º a) do Decreto 451/2003, do 26 de decembro, de creación da Fundación Pública Galega de Medicina Xenómica, para incorporar como membro nato do Padroado o titular da Xerencia Xeral do Complexo Hospitalario Universitario de Santiago de Compostela.
A Lei 7/2003, do 9 de decembro, de ordenación sanitaria de Galicia, establece no seu artigo 71 que a creación de novas fundacións públicas sanitarias, así como a súa modificación ou extinción, debe ser aprobada por decreto do Consello da Xunta, por proposta do conselleiro de Sanidade.
Na súa virtude, por proposta da conselleira de Sanidade, e logo da deliberación do Consello da Xunta de Galicia, na súa reunión do día vinte e oito de xuño de dous mil sete,
DISPOÑO:
Artigo único.
Modifícase o artigo 10.2º a) que queda redactado como segue:
Vogais natos: designados en virtude do seu cargo, polo que perderán a súa condición ao cesaren naquel. Son os seguintes:
-Presidencia de honra: o/a presidente/a da Xunta de Galicia.
-Presidencia: o/a conselleiro/a de Sanidade.
-Vicepresidencia: o/a secretario/a xeral do Servizo Galego de Saúde.
-Director/a xeral da División de Asistencia Sanitaria do Servizo Galego de Saúde.
-Director/a xeral da División de Recursos Humanos do Servizo Galego de Saúde.
-Director/a xeral da División de Recursos Económicos do Servizo Galego de Saúde.
-Titular da Xerencia Xeral do Complexo Hospitalario Universitario de Santiago de Compostela.
-Director/a xeral de Investigación, Desenvolvemento e Innovación da Consellería de Innovación e Industria.
-Director/a executivo/a da fundación.
-Director/a técnico/a da fundación.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e oito de xuño de dous mil sete.
Emilio Pérez Touriño
Presidente
María José Rubio Vidal
Conselleira de Sanidade
DECRETO 155/2007, do 19 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na AC-305 Padrón (VRG-1.1)-Ribeira (AC-305). Travesía da Pobra do Caramiñal. Clave AC/06/024.06.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 07/08/2007

Con data do 27 de xuño de 2007 o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de construción de mellora da seguridade viaria na AC-305 Padrón (VRG-1.1)-Ribeira (AC-305). Travesía da Pobra do Caramiñal. Clave: AC/06/024.06.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, por tratarse dun treito de concentración de accidentes (TCA).
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta de Galicia, na súa reunión do día dezanove de xullo de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para os efectos de expropiación no proxecto de construción de mellora da seguridade viaria na AC-305 Padrón (VRG-1.1)-Ribeira (AC-305). Travesía da Pobra do Caramiñal. Clave: AC/06/024.06.
Santiago de Compostela, dezanove de xullo de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
RESOLUCIÓN do 9 de xullo de 2007, da Dirección Xeral de Comunicación Audiovisual, pola que se fai pública a concesión de axudas aos concellos para a dotación de equipamento para prestación do servizo de radiodifusión (FM), de carácter municipal (modalidade A), para o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/08/2007

Esta dirección xeral resolveu a publicación da relación de axudas que se especifican no anexo, concedidas no ano 2007 ao abeiro da Resolución do 9 de xullo, da Secretaría Xeral de Comunicación, pola que se resolve a concesión destas axudas e da Resolución do 1 de marzo de 2007, da Secretaría Xeral de Comunicación (DOG nº 47, do 7 de marzo), pola que se convocan subvencións aos concellos para dotación de equipamento para prestación do servizo de radiodifusión (FM), de carácter municipal, e para adquisición de equipamento audiovisual e multimedia, que se financiarán con cargo á aplicación orzamentaria 04.31.461A.760.0 dos orzamentos xerais da Comunidade Autónoma de Galicia para o ano 2007.
O que se fai público para xeral coñecemento.
Santiago de Compostela, 9 de xullo de 2007.
Manuel José Fernández Iglesias
Director xeral de Comunicación Audiovisual
Ver referencia pdf "15200D007P023.PDF"
ORDE do 20 de xullo de 2007 pola que se autoriza a entrada en funcionamento dunha escola infantil no concello de Ames (A Coruña) e dun colexio de educación infantil e primaria no concello de Ames (A Coruña) e no de Barbadás (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/08/2007

O Decreto 118/2007, do 7 de xuño, publicado no Diario Oficial de Galicia nº 119, do 21 de xuño de 2007, crea un colexio de educación infantil e primaria na Valenzá, concello de Barbadás (Ourense). O Decreto 140/2007, do 28 de xuño, publicado no Diario Oficial de Galicia nº 140, do 19 de xullo de 2007, crea un colexio de educación infantil e primaria en Ortoño e unha escola infantil en Biduído, ambos os centros no concello de Ames (A Coruña).
En consecuencia, esta consellería, de conformidade co establecido no artigo 1 do Decreto 585/2005, do 29 de decembro, publicado no Diario Oficial de Galicia nº 5, do 9 de xaneiro de 2006, polo que se establece a estrutura orgánica da Consellería de Educación e Ordenación Universitaria, e por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar a entrada en funcionamento da escola infantil e dos colexios de educación infantil e primaria que se relacionan no anexo da presente orde.
Segundo.-Autorizar a Dirección Xeral de Ordenación e Innovación Educativa para adoptar as medidas precisas para a execución desta orde.
Santiago de Compostela, 20 de xullo de 2007.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Ames.
Localidade: Biduído.
Centro: escola de educación infantil Milladoiro.
Código: 15032649.
Enderezo: rúa Milladoiro.
Unidades: 12 unidades de educación infantil.
Provincia: A Coruña.
Concello: Ames.
Localidade: Ortoño.
Centro: colexio de educación infantil e primaria Agro do Muíño.
Código: 15032625.
Enderezo: Lugar de Ortoño.
Unidades: 18 unidades (6 de educación infantil e 12 de educación primaria).
Provincia: Ourense.
Concello: Barbadás.
Localidade: A Valenzá.
Centro: colexio de educación infantil e primaria da Valenzá.
Código: 32020781.
Enderezo: Lugar das Lamas-O Rexidoiro.
Unidades: 18 unidades (6 de educación infantil e 12 de educación primaria).
ORDE do 9 de xullo de 2007 pola que se declara de interese galego a Fundación Guláns e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 02/08/2007

Con data do 25 de xuño de 2007 foi publicada no Diario Oficial de Galicia a orde da Consellería de Presidencia, Administracións Públicas e Xustiza do 13 de xuño de 2007 pola que se clasifica de interese cultural a Fundación Guláns, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto a promoción e realización de toda clase de actividades culturais, sociais e deportivas para os veciños de Guláns e a consecución das instalacións necesarias para a realización destas actividades.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Guláns xa que os seus estatutos cumpren as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Guláns no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-Esta fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o proxecto de orzamento, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de xullo de 2007.
Ánxela Bugallo Rodríguez
Conselleira de Cultura e Deporte
ORDE do 19 de xullo de 2007 pola que se resolve definitivamente a convocatoria de licenzas por estudos para o curso 2007-2008 destinadas a funcionarios docentes non-universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/08/2007

De conformidade co establecido no artigo 11 da orde desta consellería do 5 de marzo de 2007, DOG do 19 de marzo, pola que se convocaban licenzas por estudos para o curso 2007-2008, destinadas a funcionarios docentes non universitarios, esta consellería
DISPÓN:
Primeiro.-Adxudicarlles as licenzas por estudos aos profesores e profesoras que se relacionan no anexo desta orde.
Segundo.-O período improrrogable de duración das licenzas dun curso completo -modalidades 1, 2 e 3- será, como máximo, do 1 de setembro de 2007 ao 31 de agosto de 2008 para o profesorado de educación infantil e de educación primaria, e desde o 15 de setembro de 2007 ao 14 de setembro de 2008 para o profesorado de ensino secundario e de ensinanzas de réxime especial.
Nas licenzas cuadrimestrais das modalidades 4, 5, e 6ª a duración dos cuadrimestres establécese do seguinte xeito:
1. Para o profesorado de educación infantil e de educación primaria:
-Primeiro cuadrimestre, do 1 de setembro de 2007 ao 31 de decembro de 2007.
-Segundo cuadrimestre, do 1 de marzo de 2008 ao 30 de xuño de 2008.
2. Para o profesorado que imparte docencia no ensino secundario e nas ensinanzas de réxime especial:
-Primeiro cuadrimestre, do 15 de setembro de 2007 ao 14 de xaneiro de 2008.
-Segundo cuadrimestre, do 1 de marzo de 2008 ao 30 de xuño de 2008.
Por último, nas modalidades 0 e 2, dentro do período que abrangue o curso académico, os beneficiarios poden escoller o período de gozo da licenza.
Terceiro.-O profesorado ao cal se lle concede licenza por estudos queda obrigado ao cumprimento do exposto no artigo 13 da orde da convocatoria, obrigas dos beneficiarios, e a respectar o recollido no artigo 15, incompatibilidades; a non aceptación do anteriormente exposto dará lugar á activación do contido do artigo 16 da orde de convocatoria, responsabilidades por incumprimento.
Cuarto.-Contra esta resolución as persoas interesadas poderán interpoñer recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante a Sala do Contencioso-Administrativo do Tribunal Superior de Xustiza de Galicia, de conformidade coa Lei 29/1998, reguladora da xurisdición contencioso-administrativa.
Santiago de Compostela, 19 de xullo de 2007.
Laura Sánchez Piñón
Conselleira de Educación e Ordenación
Universitaria
Ver referencia pdf "14900D002P014.PDF"
RESOLUCIÓN do 23 de xullo de 2007 pola que se modifica a do 31 de xaneiro, da Dirección Xeral de Industria, Enerxía e Minas, pola que se convocan exames ordinarios para a obtención de carnés profesionais no ano 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 02/08/2007

Na Resolución do 31 de xaneiro de 2007, da Dirección Xeral de Industria, Enerxía e Minas, pola que se convocan exames ordinarios para a obtención de carnés profesionais no ano 2007 (DOG nº 28, do 8 de febreiro), indícase que os exames para a obtención dos carnés de gas e fontanaría terán lugar nas seguintes datas:
Instalador de gas, categorías A e C: 13 de novembro de 2007.
Instalador de gas, categoría B: 15 de novembro de 2007.
Instalador de fontanaría: 19 de novembro de 2007.
Respecto á normativa na que están baseados os anteriores carnés, hai que sinalar que o 4 de marzo de 2007 entrou en vigor o Real decreto 919/2006, do 28 de xullo, polo que se aproba o Regulamento técnico de distribución e utilización de combustibles gasosos e as súas instrucións técnicas complementarias ICG 01 a 011 (BOE nº 211, do 4 de setembro de 2006) e que, segundo o disposto no Real decreto 314/2006, do 17 de marzo, polo que se aproba o Código Técnico da Edificación (BOE nº 74, do 28 de marzo), o 29-3-2007 quedou derrogada a Orde do 9 de decembro de 1975, pola que se aproban as normas básicas para as instalacións interiores de subministración de auga (BOE nº 11, do 13 de xaneiro de 1976).
Os mencionados cambios normativos fan necesario o desenvolvemento de disposicións autonómicas que permitan regular correctamente o procedemento de obtención dos carnés de gas e fontanaría en Galicia. Debido á proximidade das datas de realización das probas, e dado que aínda non está publicada a normativa autonómica, anúlanse os exames indicados anteriormente.
Santiago de Compostela, 23 de xullo de 2007.
Anxo Ramón Calvo Silvosa
Director xeral de Industria, Enerxía e Minas
CORRECCIÓN de erros.-Decreto 91/2007, do 26 de abril, de integración no réxime estatutario do persoal laboral do sector sanitario público xestionado por entidades adscritas á Consellería de Sanidade.
CONSELLERÍA DE SANIDADE — I. DISPOSICIÓNS XERAIS — 03/08/2007

Advertido erro no citado decreto, publicado no Diario Oficial de Galicia nº 100, do 25 de maio de 2007, cómpre facer a oportuna corrección:
Na páxina 8.661, no artigo 5º punto 2, onde di: «As solicitudes de integración serán tramitadas e resoltas polo Servizo Galego de Saúde no prazo dos seis meses desde a finalización do período de presentación daquelas», debe dicir: «As solicitudes de integración serán tramitadas e resoltas polo Servizo Galego de Saúde no prazo dos tres meses desde a finalización do período de presentación daquelas».
Ver referencia pdf "15000D002P007.PDF"
Ver referencia pdf "15000D003P008.PDF"
CORRECCIÓN de erros.-Orde do 22 de xuño de 2007 pola que se modifica a do 26 de xullo de 2000 pola que se establecen as bases reguladoras aplicables á concesión de axudas a investimentos no ámbito da acuicultura mariña, modificada polas ordes do 1 de decembro de 2000, do 26 de novembro de 2002, do 3 de xaneiro de 2006 e do 22 de novembro de 2006, se establece novo prazo de convocatoria e se amplía o abano de posibles beneficiarios.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 01/08/2007

Advertido un erro no texto da Orde do 22 de xuño de 2007 (Diario Oficial de Galicia do 29 de xuño) pola que se modifica a do 26 de xullo de 2000 pola que se establecen as bases reguladoras aplicables á concesión de axudas a investimentos no ámbito da acuicultura mariña, modificada polas ordes do 1 de decembro de 2000, do 26 de novembro de 2002, do 3 de xaneiro de 2006 e do 22 de novembro de 2006, se establece novo prazo de convocatoria e se amplía o abano de posibles beneficiarios, procédese á súa corrección do seguinte xeito:
No artigo 1º onde di: «..., que realicen investimentos materiais nese tipo de instalacións.», debe dicir: «..., que realicen investimentos materiais nese tipo de instalacións, incluídos os investimentos nos buques de servizos.».
ACORDO do 13 de xullo de 2007, da Mesa do Parlamento de Galicia, polo que se aproba a oferta de emprego público da Administración do Parlamento de Galicia para o ano 2007.
PARLAMENTO DE GALICIA — III. OUTRAS DISPOSICIÓNS — 01/08/2007

De conformidade co disposto na disposición transitoria primeira do Estatuto de persoal do Parlamento de Galicia aprobado pola Mesa do Parlamento de Galicia na sesión que tivo lugar o 7 de febreiro de 1984, e no artigo 29 da Lei 4/1988, do 26 de maio da función pública de Galicia, no que se establecen os criterios nos que debe enmarcarse a oferta de emprego público; unha vez analizadas as necesidades de persoal existentes na Administración do Parlamento de Galicia, a Mesa da Cámara, na súa reunión do 13 de xullo de 2007,
DISPÓN:
Apróbase a oferta de emprego público da Administración do Parlamento de Galicia para o ano 2007, constituída pola praza vacante dotada orzamentariamente que se relaciona a seguir:
Persoal funcionario:
Titulado superior (grupo A): 1 praza.
Santiago de Compostela, 13 de xullo de 2007.
María Tereixa Paz Franco
Vicepresidenta 1ª